### Resume

Hen over sommeren satte [adresse] fokus på cykelforholdene i Vejle by og kommunen generelt. Forvaltningen og formandsskabet har, via en pressemeddelelse og opslag på sociale medier, lagt op til at fortsætte en debat med borgerne om de barrierer og muligheder, de ser for hverdagscyklismen i kommunen.

### Sagsfremstilling

Dialogen foregår på onlineplatformen [adresse]: <https://vejle.citizenlab.co/da-DK/projects/cykelforhold-i-vejle> og fortsætter på eventen Vejle Kører Grønt den 23. og 24. september på [adresse].

Pr. 24. august har 90 borgere givet deres besyv med om alt fra huller i vejene, slidt asfalt, over bedre prioritering af cyklisterne under vejarbejde til konstruktive forslag til at fremme hverdagscyklismen.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

[adresse] klimaplan har to mål som hverdagscyklisme kan hjælpe med at fremme: "Vækst i indbyggertal er afkoblet fra vækst i fossil transport" samt "25 % af ture kortere end 5 km foregår på cykel eller elcykel".

Skal hverdagscyklismen fremmes og de ovenstående mål opnås, skal man arbejde for, at der er gode og sikre rammer for cyklisterne.

Debatten på onlineplatformen og til arrangementet Vejle Kører Grønt giver input til det igangværende arbejde med Grønt tillæg til mobilitetsplan, der skal udarbejdes for at nå klimaplanens mål inden for grøn mobilitet.

### Teknik- og Miljødirektøren indstiller,

|  |  |
| --- | --- |
| at | udvalget tager orienteringen til efterretning. |

### Beslutning

Taget til efterretning.